
AVIZ

asupra propunerii legislative pentru modificarea art.II al Legii nr.586/2002 pentru modificarea art.1 lit.c)din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice
Cu adresa nr.P.l.X-368 din 09 iunie 2004, Biroul Permanent, conform art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea art.II al Legii nr.586/2002 pentru modificarea art.1 lit.c)din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1944 până la 6 martie 1945 din motive etnice.
In urma examinării, în şedinţa din data de 16.06.2004, Comisia, cu unanimitate de voturi, a hotărât respingerea din următoarele considerente:

Art.7 alin.(2) din Ordonanţa Guvernului nr.105/1999 a fost modificat prin Legea nr.319/2002, în sensul eliminării diferenţelor de termen, cererile urmând a fi depuse, indiferent de beneficiar fără limită în timp.
Prin art. II din Legea nr.586/2002 a fost reintrodus un termen pentru depunerea cererilor de către beneficiarii dispoziţiilor (titularii sau soţul/soţia titularilor decedaţi)   Ordonanţei Guvernului nr.105/1999.
Prin urmare, nu se mai poate vorbi de discriminare între diferitele categorii de beneficiarii ai acestui act normativ.

